NRC আতঙ্কেই মৃত্যু প্রদীপ করের, খড়দা থানায় অভিযোগ দায়ের পরিবারের

নন্দীগ্রাম : প্রদীপ করকে (Pradeep Kar Case) আত্মহত্যায় প্ররোচনা হয়েছে,খড়দা থানায় অভিযোগ দায়ের মৃতের পরিবারের। অভিযোগ পুরো সাজানো দাবি বিরোধী দলনেতা শুভেন্দু অধিকারী (Suvendu Adhikari)। আমরা পুকুর কেটেছি,অভিষেক মাছ খেয়েছে। আমরা ন্যাচারাল প্রোডাক্ট, লড়াই করে মমতা বন্দ্যোপাধ্য়ায়কে (Mamata Banerjee) মুখ্যমন্ত্রী করেছি কিন্তু অভিষেক কার্বাইড দিয়ে পাকানো মাল,আবারও কি তৃণমূল ছাড়ার আসল কারণ স্পষ্ট করলেন শুভেন্দু?

এসআইআর ঘোষণার পর এনআরসি আতঙ্কে কি আত্মঘাতী হয়েছেন প্রদীপ কর। এই মৃত্যু নিয়ে উঠেছে প্রশ্ন। তৃণমূল প্রদীপের মৃত্যুর কারণ হিসাবে এনআরসি-কে দায়ী করছে। দাবি, এসআইআর ঘোষণার পরই আতঙ্কিত হয়ে পড়েন প্রদীপ। রাতে ঘরের দরজা বন্ধ করে ঘুমাতে গিয়েছিলেন তিনি। আর পরের দিন সকালে বন্ধ ঘর থেকে উদ্ধার হয় তাঁর দেহ। তৃণমূল দাবি করে, প্রদীপের সুইসাইড নোটে এনআরসি-র কথা উল্লেখ রয়েছে। পুলিশও সেই কথা জানায় পরে। সম্প্রতি একটি সুইসাইড নোট প্রকাশ্যে এসেছে। তবে প্রকাশ্যে আসা ওই সুইসাইড নোটের হাতের লেখা খুব একটা স্পষ্ট নয়। যদিও তাতে প্রদীপের নাম, ধাম, জন্মের সাল এবং এনআরসি-র কথা উল্লেখ রয়েছে।

আরও পড়ুন: ৩৯ দিনের মাথায় উচ্চ মাধ্যমিকের প্রথম পর্বের ফলঘোষণা

এনআরসি আতঙ্কে আগরপাড়ার বাসিন্দা প্রদীপ কর গত মঙ্গলবার আত্মঘাতী হয়েছিলেন। গতকাল তার বাড়িতে গিয়েছিলেন অভিষেক বন্দ্যোপাধ্যায়। প্রদীপ করকে আত্মহত্যায় প্ররোচনা দেওয়া হয়েছে, এই অভিযোগে খড়দা থানায় অভিযোগ দায়ের করলেন মৃত প্রদীপ করের ভাইয়ের স্ত্রী। নন্দীগ্রামে একটি পুজোর উদ্বোধনে এসে শুভেন্দু অধিকারী বলেন এই অভিযোগ পুরো সাজানো, ৭ ফেব্রুয়ারি পর্যন্ত গাছ থেকে পড়ে গেলে ,বাজ পড়ে মারা গেলে এইসব করবে। ১২ টি রাজ্যে এবং কেন্দ্রশাসিত অঞ্চলগুলিতে SIR হচ্ছে, কারোর অসুবিধা হচ্ছে না, শুধু পিসি ভাইপোর হচ্ছে। ২০০২ সালে ভাইপোর জন্মই হয়নি। নন্দীগ্রামেও প্রচুর সংখ্যক মৃত ভোটার রয়েছে, যাদের নামে ভোট পড়ে এখনও। আতে ঘা লেগেছে, বুঝতে পারছে যাবে। চিঠির হস্তাক্ষর পরীক্ষা সেন্ট্রাল ফরেনসিক ল্যাবে হোক এবং তা যেন হাইকোর্টের তত্ত্বাবধানে হয় এমন দাবি তোলেন বিরোধী দলনেতা।

পাশাপাশি অভিষেক বন্দ্যোপাধ্য়ায় গতকাল আক্রমণ সানিয়েছিলেন নির্বাচন কমিশনকে,সেই নিয়েও কটাক্ষ ছুড়ে দেন শুভেন্দু অধিকারী। বিরোধী দলনেতা বলেন আমরা লড়াই করে মমতা বন্দ্যোপাধ্যায় কে মুখ্যমন্ত্রী করেছি। আমরা পুকুর কেটেছি,অভিষেক মাছ খেয়েছে। আমরা ন্যাচারাল প্রোডাক্ট, কিন্তু অভিষেক কার্বাইড দিয়ে পাকানো মাল।

দেখুন ভিডিও